|  |  |
| --- | --- |
| Številka:  | 478-1/2023-6238-1 |
| Datum: | 04. 12. 2023 |

|  |  |
| --- | --- |
| **Prodajalec:** | Podpisnik pogodbe: Maja Brezočnik, načelnica |
| Upravna enota Radlje ob DraviMariborska cesta 72360 Radlje ob Dravi,ki jo zastopa Maja Brezočnik, načelnica |  |
| Davčna št: 74984012 | Telefon: 02 88 79 400 |
| Matična št.: 5886651 | E-pošta: ue.radlje@gov.si |
| Transakcijski račun: 01100-6390623873 | Telefaks: / |

in

|  |  |
| --- | --- |
| **Kupec:** | Podpisnik pogodbe:  |
|  |  |
| Davčna št.:  | Telefon:  |
| Matična št.:  | E-pošta:  |

sklepata naslednjo

**KUPOPRODAJNO POGODBO ZA VOZILO**

**št. C6238-23-380009**

1. člen

Prodajalec in kupec uvodoma ugotavljata:

* da je prodajalec lastnik rabljenega vozila, ki je predmet te pogodbe,
* da je bilo na podlagi Zakona o stvarnem premoženju države in samoupravnih lokalnih skupnosti, (Uradni list RS, št. 11/18, 79/18 in 78/23 – ZORR) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) na spletni strani Upravne enote Radlje ob Dravi dne 5. 12. 2023 objavljena namera o sklenitvi neposredne pogodbe za prodajo premičnin;
* da je kupec pravočasno oddal najugodnejšo ponudbo za predmetno vozilo,
* da je prodajalec vozilo izločil iz uporabe,
* da je knjigovodska vrednost vozila enaka 0,00 EUR.

2. člen

Prodajalec kupcu proda naslednje vozilo:

|  |  |
| --- | --- |
| Znamka/model | RENAULT Megane 1.5 DCI |
| Številka šasije | VF1BZ5GO645699318 |
| Letnik | 2011 |
| Motor cm3 | 1461 |
| Moč motorja (kW) | 81 |
| Št. prevoženih kilometrov | 73.300 |
| Barva vozila | Bela |
| Motor B/D | Dizel |
| Veljavnost registracije | 19. 10. 2024 |
| Število vrat | 5 |
| Število sedežev | 5 |
| Dodatna oprema | Klimatska naprava |
| Stanje vozila | Vozilo je tehnično brezhibno, dobro ohranjeno, redno servisirano in garažirano. |

Skupna dogovorjena kupnina za zgoraj navedeno vozilo znaša \_\_\_\_\_\_\_\_\_\_\_\_\_EUR.

Kupec bo celotno kupnino plačal v enkratnem znesku najkasneje v roku 5 dni od podpisa pogodbe, na podračun proračuna Republike Slovenije št.: SI56 01100-6300109972, s sklicem SI18 62383-7201001-53202023. Plačilo celotne kupnine v roku 5 dni od podpisa pogodbe je bistvena sestavina pravnega posla.

V primeru, da kupnina ne bo plačana v zgoraj navedenem roku, je pogodba razvezana po samem zakonu.

V smislu petega odstavka 5. člena Zakona o davku na dodano vrednost (ZDDV-1;Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE in 40/23 – ZDavPR-B) se prodajalec kot državni organ ne šteje za davčnega zavezanca v zvezi z dejavnostmi ali transakcijami, ki jih opravlja kot organ oblasti. Prodajalec pri nabavi teh vozil ni imel pravice do odbitka DDV, ker je ta vozila nabavil v okviru nalog, ki jih opravlja kot organ oblasti. Odprodaja teh vozil ni predmet obdavčitve po 3. členu ZDDV-1 (je neobdavčeno).

3. člen

S podpisom te pogodbe in plačilom kupnine postane kupec lastnik vozila iz 2. člena te pogodbe. Prevzem vozila (predaja ključev vozila) se opravi šele po predložitvi dokazila o plačilu kupnine in dokazilom o prenosu lastništva pri pristojni registracijski organizaciji. Kupec mora vozilo prevzeti na svoje stroške in na lokaciji prodajalca, najkasneje v roku 3 dni od dneva plačila.

Kupec je dolžan premičnine prevzeti v roku iz prejšnjega odstavka tega člena, sicer se šteje, da je v zamudi s prevzemom. Ne glede na dejanski prevzem preidejo vsi stroški in riziki v zvezi s premičnino na kupca s prvim dnem po tem, ko bi kupec moral premičnino prevzeti.

4. člen

Kupec si je premičnino ogledal in mu je znano njeno stanje ter iz tega naslova nima nobenih zahtevkov do prodajalca. Pogodba je sklenjena na način videno-kupljeno.

5. člen

Stroške v zvezi s prenosom lastništva ter morebitne druge dajatve plača kupec.

6. člen

Predstavnik prodajalca za izvedbo obveznosti po tej pogodbi je Saša Volmajer, GSM 040 882 111, predstavnik kupca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da se ugotovi, da je pri izvedbi postopka, na podlagi katerega je podpisana ta pogodba ali pri izvajanju te pogodbe kdo v imenu ali na račun katere izmed pogodbenih strank, predstavniku ali posredniku obljubil, ponudil ali dal kakšno nedovoljeno korist za sklenitev pogodbe, ali za sklenitev pogodbe pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali povzročil drugo ravnanje ali opustitev, s katerim je bila povzročena škoda kateri izmed pogodbenih strank, njenemu predstavniku, zastopniku ali posredniku, je ta pogodba nična.

Prodajalec bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma ukrepal v skladu s predpisi Republike Slovenije.

7. člen

Pogodbeni stranki bosta spore v zvezi s to pogodbo poskušali rešiti sporazumno. Če sporazum ne bo mogoč, je za rešitev spora pristojno stvarno pristojno sodišče v Slovenj Gradcu.

Pri razreševanju spora se poleg določb te pogodbe uporabljajo tudi določbe prodajalčeve dokumentacije ter določbe Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) in drugih veljavnih predpisov.

8. člen

Pogodba je napisana v treh enakih izvodih, od katerih prejme prodajalec en izvod in kupec dva izvoda. Pogodba je s strani prodajalca podpisana elektronsko.

Prodajalec: Kupec:

Upravna enota Radlje ob Dravi XXXXXXXX

Maja Brezočnik xxxxxxxxx

Načelnica xxxxxxxxx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum:\_\_\_\_\_\_\_\_\_\_\_\_\_\_ Kraj in datum:\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
|  |  |
|  |  |